Tvillingene Live og Thale (15) leverte pokalen til pappa Deila
ARTIKKELEN ER OVER FIRE ÅR GAMMEL Tidligere Celtic-spiss Harald Martin Brattbakk leverte trofeet videre til kaptein Scott Brown, og da kunne festen starte. Stefan Johansen, som scoret et pent mål med venstrefoten i søndagens ubetydelige 5-0-seier over Inverness, jublet sammen med kjæresten Pernille på det strøkne gressteppet. – Dette er en stor dag. Jeg vil takke alle for støtten. Jeg ser frem til neste sesong, sa Celtic-sjef Ronny Deila ifølge TV 2. Før søndagens fotballfest fortalte Deila hvor mye det betyr at tvillingdøtrene får bære trofeet foran 60.000 mennesker. – Det blir det største for meg, sa Deila til VG. Celtic sikret ligagullet for tre uker siden da Aberdeen tapte 0-1 mot Dundee United. Celtic er dermed skotsk seriemester for fjerde året på rad. Glasgow-gigantene endte hele 17 poeng foran toer Aberdeen.
(Celtic-Inverness 5-0) Ronny Deilas tvillingdøtre Live (15) og Thale (15) fikk stående applaus da de bar ligatrofeet ut på Celtic Park i Glasgow.